
	Nifer y dysgwyr:
	24

	Nodau/bwriadau dysgu:
	· Bondiau 10
· Dod yn gyfarwydd gyda llythrennau dwbl. 
	Meini prawf llwyddiant:
	· Defnyddio numicon i gyfrifo’r ateb
· Gweld beth yw’r perthynas rhwng yr atebion
· Gallu defnyddio tric a chlic i ymarfer llythrennau dwbl
	Ateb anghenion y dysgwyr:
	3 lefel cyrhaeddiad o fewn y dosbarth:
Lefel is (Grwp piws) 6 disgybl
Lefel canolig (Grwp oren) 6 Disgybl
Lefel uwch (Grwp Glas) 6 disgybl. 
Grwp Cymysg o ran gallu (Grwp Melyn) 6 disgybl.


	Tasgau cyflwyniad/diweddglo
	Prif weithgareddau

	Adnoddau/ 
Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad
· Wedi darllen y stori yn fanwl yn y wers flaenorol – gofyn i’r plant ail adrodd y stori yn fras. 
· Dealltwriaeth o’r stori gan y disgyblion yn barod. 
· Ail ddarllen y stori “Tren Mawr Glas” wedi cael ei arddangos ar y bwrdd gwyn.
· Canolbwyntio ar gyfri pob person/ anifail sydd yn trafeilio ar y tren. Mae deg person ar y tren i gyd. (bondiau 10)
· Canolbwyntio ar lythrennau dwbl yn y llyfr e.e arth, buwch, llewpart, buwch
· Holi cwestiynnau. Enghreifftiau o gwestiynnau: 
1. Faint o gymeriadau sydd ar y tren? Allwch chi enwi rhai?
2. Allwch chi gyd ddweud ‘ch’?
3. Beth yw’r tywydd yn y jyngl ydych chi’n meddwl?
4. Pa anifeiliad sydd yn byw ar y fferm?
5. Allwch chi ddweud ‘th’?
6. Ydych chi’n gallu adnabod llyhtyren ddwbl? A pa un yw honno?
7. Oes gen chi unrhyw gwestiwn am beth rydym wedi drafod heddiw?
· Defnyddio strategaeth ‘Dim codi Dwylo’ a defnyddio ffyn lolipop. 
· Adrodd y Meini Prawf Llwyddiant
· Disgyblion yn gwneud y gweithgareddau yn eu grwpiau dosbarth. 




	· Tasg Ffocws: Canolbwyntio ar bondiau 10 gyda cymeriadau’r stori. Taflen waith gyda gwahanol anifeiliad o’r llyfr arno er mwyn gallu cymhellu’r disgyblion ymlaen. Tri taflen wedi ei ddarparu gyda y grwp isel a chanolig yn cael help i weld siap numicons yn y taflen waith. Y
· Y grwp uchaf ddim yn cael y siap weledol. 

· Darpariaeth Barhaus: Chwarae Rol. Mae ardal chwarae rol yn ymwneud gyda theithio. Ar y funud tren yw’r ffordd o deithio yno felly yn berthnasol iddynt chwarae rol yno wrth wisgo i fyny gyda dealltwriaeth beth i wisgo mewn gwahanol wledydd sydd yn y llyfr.

· Tasg gyda Oedolyn ychwanegol: Parhau gyda llythrennau dwbl wrth ddefnyddio Tric a Chlic – drwy ddefnyddio’r cerdian ciw hyd at lliw gwyrdd.

· Tasg Annibynol: Mesur gwrthrychau o amgylch y dosbarth mewn mesuriad o ‘hyd tren’ ac yn ei gofnodi wrth dynnu llun ar ipads. 

· Pob grwp yn cylchdroi 
	· Taflenni gwaith wedi cael ei ddarparu mewn tri cyrhaeddiad wahanol: isel, canolig ac uchel.
· Ipads ar gyfer y tasg annibynol gyda cardiau tren gwahanol maint iddynt ddefnyddio i fesur gwrthrychau. 
· Dillad gwisgo fyny ar gyfer y ddarpariaeth barhaus i gyfleu dillad i wahanol wledydd poeth ag oer. 
· Cardiau tric a chlic ar gyfer y dasg gyda oedolyn ychwanegol.

	· Cwestiynnu agored
· Goleuadau traffig
· Ffyn lolipop
· Meini Prawf Llwyddiant


	
	
	
	

	Diweddglo
· Pawb yn ol ar y mat
· Gofyn i’r disgyblion beth maent wedi ei fwynhau ac wedi ei ddysgu drwy gydol y wers. 
· Defnyddio strywthur goleuadau traffig wrth ddarllen y Meini Prawf Llwyddiant er mwyn gweld os yw’r disgyblion yn gyfforddus yn beth maent wedi ei gyflawni yn y wers/ neu angen gwella arno.
	
	
	

	Ymdriniaeth o’r cwricwlwm (ystod a sgiliau)
 Maes Dysgu Mathemateg a Rhifedd – Cam cynnydd 1- Rwyf wedi cael profiad o drefn cyfrif rhifau, a hynny mewn gwahanol ffyrdd, gan gyfrif ymlaen ac yn ôl, a chan ddechrau ar wahanol rifau.


	Llythrennedd ( FfLlRh)  
· ailadrodd naratifau neu wybodaeth y maent wedi eu clywed.
· cyfrannu i drafodaeth grŵp, gan rannu syniadau a gwybodaeth
· sillafu rhai geiriau mewn modd confensiynol gan gynnwys geiriau cytsain-llafariad-cytsain, a llythrennau dwbl, e.e. rh, ff

	Rhifedd (FfLlRh)
· defnyddio ffeithiau rhif o fewn 10, h.y.:
– dyblu a haneru, e.e. 4 + 4
– bondiau o 10, e.e. 6 + 4.
· adio a thynnu rhifau sy’n cynnwys hyd at ddeg gwrthrych.
· defnyddio unedau ansafonol i fesur:
– hyd, uchder a phellter
– pwysau/màs
– cynhwysedd.



	FfCD 
Defnyddio iPads i gofnodi data mesur gwrthrychau ‘hyd tren’: 
cydnabod bod gwahanol fathau o ddata, e.e. trefnu a/neu gydweddu gwrthrychau/ffotograffau/symbolau”
	Meddwl   
	ADCDF
	YCC













Sawl Anifail – Bondiau 10.



Sawl Anifail – Bondiau 10.
Dyblu rhifau
Dwbl 4
4        +       4
Dwbl 6



Yn y cynllun gwers uchod y thema yw ‘Teithio’ o fewn y dosbarth a phwysleisir y wers ar y stori “Trên Mawr GLAS” (Jarman, 2007) Cynllunnir y wers ar gyfer blwyddyn un sydd yng ngham cynnydd dau yn y Cwricwlwm Cenedlaethol 2020.
O fewn y stori pwysleisir ar 
· Anifeiliaid o wahanol gyfandiroedd
· Rhifedd 
· Llythrennedd
· Amser 
Plot y stori yw bod y prif gymeriadau Cadi a Cai yn trio cael yr anifeiliaid i gyd ar y trên i fynd i’r parti erbyn tri o’r gloch. Canolbwyntia'r cynllun gwers ar lythrennedd penodol o fewn y cyflwyniad a thasg gydag oedolyn ychwanegol. Yn y dasg ffocws caiff rhifedd ei bwysleisio a dealltwriaeth o’r stori yn y ddarpariaeth barhaus. Cyflwynir adnodd ar gyfer y cynllun gwers er mwyn cwblhau taflen bondio deg. 

Yn y cyflwyniad pwysleisir ar y ffoneg sy’n cael ei ddefnyddio yn y llyfr drwy ganolbwyntio ar lythrennau dwbl. Wrth ganolbwyntio ar ffoneg daw'r disgyblion i glywed synau llythrennedd fydd yn eu galluogi hwy i fynd i allu darllen a'i ysgrifennu yn y pen draw. (Teledu Peniarth, 2013) Pwysleisir yma yn y Cwricwlwm ar y llythrennau dwbl ble mae’r pwyslais yn y cyflwyniad yn y wers. “sillafu rhai geiriau mewn modd confensiynol gan gynnwys geiriau cytsain-llafariad-cytsain, a llythrennau dwbl, e.e. rh, ff” (Llywodraeth Cymru, dd) Wrth gyflwyno stori canolbwyntir yn amlwg ar y llythrennedd o fewn y stori ei hunan. Wrth ddatblygu llythrennedd o fewn plant daw’r ffoneg yn glywadwy i’r disgyblion er mwyn datblygu eu ffoneg. (Siencyn, 2010) Wrth i’r ffoneg gael ei chryfhau daw semanteg yn fwy eglur i’r disgyblion sef “gwybodaeth a dealltwriaeth o ystyr geiriau” (Siencyn, 2010) Felly er mwyn gallu gwneud yn siŵr fod hyn yn cael ei gyflawni daw cwestiynnu yn hynod bwysig i allu gwneud i’r disgyblion feddwl fel asesu ffurfiannol. Dywed Mercer a Littlejohn (2007 dyfynwyd yn Siencyn, 2010) fod hi’n bwysig i ddisgyblion gael y cyfle i sgwrsio a chyfathrebu o fewn y dosbarth er mwyn datblygu iaith ei hunain. Gyda chymorth oedolyn gall y disgyblion gael ei hymestyn er mwyn creu cynnydd. 

O fewn addysgu yn y dosbarth credir fod ffyrdd o ryngweithio yn eiriol ac yn ddi-eiriau yn ffordd o reoli ystafell ddosbarth, addysgeg ac yn rhyngweithio gyda’r disgyblion (Barati, 2015) Yn ôl Barati (2015) wrth i ryngweithio geiriol a di-eiriau gael ei gyfuno yn y dosbarth gan greu perthynas dda gyda’r disgyblon, credir fod hyn yn cryfhau cyflawniad a chyrhaeddiad disgyblion. Un o’r dulliau di-eiriol mwyaf effeithiol mewn dosbarth yw cyswllt llygad. (Barati, 2015) Ceir y stori ei gyflwyno ar y bwrdd rhyngweithiol yn fawr er mwyn i’r athro ei gyflwyno i wneud cyswllt llygaid gyda’r disgyblion. Dywed Ledbury, White a Darn (2004) fod cyswllt llygad yn bwysig o ran addysgu er mwyn cynnal diddordeb y dysgwr. Dywed Barati (2015) fod cyswllt llygad yn gwahodd disgyblion yn syth i mewn i’r athrawes sy’n cynnal diddordeb o fewn y dosbarth. Yn ôl Barati (2015) ceir cyswllt llygad ei weld yn gydran lwyddiannus wrth ddarparu cyflwyniadau. Wrth gyflwyno'r stori yn creu cyswllt llygad gall hyn gynyddu'r cymhelliant tuag at ddysgu iaith. (Barati, 2015)

Oddi fewn tasg ffocws rhoddir cyfle i’r athrawes gyflwyno gwaith newydd neu sgil newydd i’r disgyblion. (Gwe Gogledd Cymru, dim dyddiad) Ychwanegir wrth i’r athrawes fodelu’r gwaith i ddechrau fel tasg ffocws all y disgyblion fynd yn ei blaenau mewn grwpiau er mwyn ymarfer y sgil newydd yn annibynnol. (Gwe Gogledd Cymru, dd) Yn y dasg ffocws uchod rhoddir tasg newydd i’r disgyblion sy’n canolbwyntio ar rifedd. Yn y dasg darperir taflen waith Mathemateg sy’n cyfateb i fondiau deg. Yma ceir y taflenni eu selio ar y stori sydd wedi cael ei ddarllen yn y cyflwyniad er mwyn rhoi sefyllfa realistig a pherthnasol i’r dosbarth. Wrth wneud y rhain mewn tasg ffocws rhoddir y cyfle i drafod yn fathemategol am y daflen fel grŵp i “adeiladu ar y sylfaen” (Llywodraeth Cymru, 2019, pg 3)   sydd ganddynt yn barod ar ddealltwriaeth gywir o sut i adio i ddeg. (Llywodraeth Cymru, 2019) Yng ngham cynnydd dau y cwricwlwm dywed
 “defnyddio ffeithiau rhif o fewn 10, h.y.:
– dyblu a haneru, e.e. 4 + 4
– bondiau o 10, e.e. 6 + 4 “(Llywodraeth Cymru, dd)
Yma gwelir fod bondiau deg yn gallu cael ei gwblhau er mwyn iddynt allu adio gwahanol rifau i wneud deg. Wrth gyflwyno'r dasg ffocws mewn grŵp o chwech galluogir iddynt ddysgu oddi wrth ei gilydd. Fel mae Vygotsky (dyfynnwyd yn Mooney, 2013) yn ei bwysleisio fod plant yn dysgu drwy scaffaldio ar allu ei gilydd er mwyn cyrraedd y parth datblygiad procsimol.
Yn ôl Janes (2014) dywed fod disgyblion yn dysgu mewn patrymau gweledol mewn mathemateg. Yn ôl Atkinson, Tacon a Wing, (2004) y gallu i weld patrymau mathemategol yw’r nod o allu gwneud mathemateg. Wrth allu gweld patrymau gweledol mewn mathemateg gall hyn sicrhau gall y disgyblion ddatrys problemau o fewn mathemateg. (Atkinson, Tacon a Wing, 2004) Galluogir ‘numicon’ i ddisgyblion weld patrwm yn amlsynhwyraidd sy’n galluogi’r disgyblion i glywed termau mathemategol cywir. (Atkinson, Tacon a Wing, 2004) Wrth ddefnyddio’r strategaeth ‘numicons’ gyda thaflen waith y grŵp isel a chanolig, gwelir fod y ffordd weledol o weld yn helpu disgyblion i fondio rhif. Pwysleisia Oxford University Press (2020) fod ‘numicon’ yn annog disgyblion i ddefnyddio mathemateg drwy ddelwedd strwythuredig ac yn gyfarpar er mwyn iddynt allu deall a thrafod cysyniadau mathemategol. Dywed Janes (2014) fod disgyblion yn dysgu drwy weld siapiau yn debyg neu yn wahanol, felly yn dangos fod strategaeth ‘numicons’ yn ddefnyddiol er mwyn iddynt weld y gwahaniaeth mewn rhifau. Wrth ddefnyddio ‘numicons’ fel cyfarpar, ychwanegir Oxford University Press (2014) fod y rhain wedi cael effaith bositif i ddisgyblion wrth iddynt gael hyder i drafod eu hatebion. Yn ystod y dasg ffocws pwysleisia fod hyn yn digwydd wrth i’r athrawes annog trafodaeth ynglŷn â sut maent wedi cael hyd i’r atebion.

Wrth gyflwyno tasg annibynnol o fewn y dosbarth credir fod yn fantais mawr i ddisgyblion allu addysgu yn unigol gan roi heriau i’w hunain yn effeithiol i gyrhaeddiad y plentyn. (Estyn, 2017) Dywed Mooney (2013) fod Piaget yn pwysleisio fod plant yn dysgu o’r amgylchedd maent ynddo gan lunio gwybodaeth eu hunain, felly yn pwysleisio ar yr annibyniaeth ar blant i ddysgu eu hunain yn lle fod yn gaeth i gyfarwyddiadau oedolyn. Yn Ysgol Gynradd Blaengwawr pwysleisir ar ddysgu’n annibynnol o fewn y cyfnod sylfaen yno lle mae’r disgyblion yn cael y rhyddid i fynd i ardaloedd i ddysgu yn annibynnol er enghraifft “I Can explore” (Estyn, 2017) Cyflwynir hwn yn fan all y disgybl fynd ac arwain dysgu eu hunain sy’n heriol gyda gweithgareddau mae’r staff wedi ei gynllunio o flaen llaw.  Hefyd maent wedi mabwysiadu “Llais y Dysgwyr” (Estyn, 2017) i gefnogi annibyniaeth ymhellach yn yr ysgol i allu gweld be fath o bethau mae’r disgyblion yn ymddiddori ynddo i allu addysgu yn well. Wrth wneud hyn gall y disgyblion herio ei hunain. (Estyn, 2017) O fewn y dasg annibynnol disgwylir i’r disgyblion ymarfer y sgil newydd a ddysgwyd yn y wers flaenorol sef mesuriadau. Disgwylir i fesur gwrthrychau yn y dosbarth gan ei mesur ‘hyd trên’ er mwyn deall fod gwahanol wrthrychau yn wahanol meintiau i’w gilydd. Mae angen cofnodi’r data wrth dynnu llun ar iPads. 

Wrth gofnodi a thynnu llun ar ipads, ceir cymhwysedd digidol ei gynnwys o fewn y wers gan ehangu ar yr elfen o fod yn drawsgwricwlaidd o fewn y dosbarth. O fewn y cwricwlwm ychwanegir fod Fframwaith Cymhwysedd Digidol yn cael ei gynnwys yn drawsgwricwlaidd ymhob dosbarth. (Llywodraeth Cymru, 2018) Bwriad hyn yw galluogi disgyblion fod yn hyderus yn y byd technoleg. (Llywodraeth Cymru, 2018) Yn y cynllun gwers daw elfen o ddefnyddio teclynnau technolegol er enghraifft ipads i gofnodi gwaith annibynnol y plentyn. Cyfateba’r cwricwlwm i’r dasg drwy ganolbwyntio ar gasglu data yn defnyddio lluniau, “cydnabod bod gwahanol fathau o ddata, e.e. trefnu a/neu gydweddu gwrthrychau/ffotograffau/symbolau” (Llywodraeth Cymru, dim dyddiad) Canolbwyntir yma ar y data ffotograffu sy’n dangos fod modd cofnodi mewn ffordd syml o ffotograffu.

Yn y dasg gydag oedolyn ychwanegol gwelir eu bod yn cyfoethogi ar y cyflwyniad wrth adeiladu ar lythrennau dwbl yn fanylach drwy ddefnyddio’r adnodd “Tric a Chlic” (Peniarth, 2020) Pwrpas yr adnodd yw rhoi “cynllun ffoneg synthetig” (Peniarth, 2020) i ddisgyblion gael y ddealltwriaeth o synau a ffoneg geiriau er mwyn datblygu dealltwriaeth bellach o sillafu a darllen. (Peniarth, 2020) Oddi fewn yr adnodd ceir tri lefel ei gynnwys ynddo:
· Lefel un – caiff geiriau “cytsain – llafariaid- cytsain” (Peniarth, 2020) ei gyflwyno
· Lefel dau - caiff geiriau “cytsain, llafariaid, cytsain, cytsain, cytsain a chytsain, cytsain, llafariad, cytsain” ei chyflwyno.
· Lefel tri – geiriau “cytsain – llafariaid – cytsain” (Peniarth, 2020) yn cynnwys llythrennau dwbl.
Er mwyn gallu cyflawni'r rhain yn llwyddiannus pwysleisia Peniarth (2020) ei bod hi’n bwysig i symud ymlaen yn sydyn drwy’r camau. Er bod angen symud yn gyflym ychwanegir ei bod hi’n bwysig i atgyfnerthu’r camau yn aml o fewn y dosbarth. (Peniarth, 2020) O fewn y dasg byddai angen canolbwyntio hyd at y pecyn cardiau lliw gwyrdd ble mae llythrennau dwbl yn cael ei defnyddio. (Ysgol Pen y Pil, dd)
Yn ystod pob darn o waith dylai asesu ar gyfer dysgu (asesu ffurfiannol) cael ei gyflawni sef y broses o weld ble mae’r dysgwr arni o ran yr addysgu a pa ffordd y dylai ei gymryd o’r fan honno i wella wrth i’r athrawes chwilio am dystiolaeth o fewn y gweithgaredd. (Grŵp Diwygio Asesu, 2002) Hefyd dylai’r dysgwr fod yn ymwybodol o hyn er mwyn iddo greu goliau a heriau ar gyfer ei hun (Assessment for Learning, dd) Daw hyn i lwyddiant o fewn addysg oherwydd bod safon cyrhaeddiad, ymddygiad, cymhelliant a’r gallu i fod yn ddysgwr annibynnol. (SEWCTET, 2019) Cafodd ymchwil ei wneud gan Black a Wiliam (1998 dyfynwyd yn SEWCTET, 2019) ar asesu ar gyfer dysgu gan eu bod wedi sylwi nid oedd disgyblion yn annibynol yn eu dysgu. Pwysleisia Black a Wiliam (dyfynnwyd yn Llywodraeth Cymru, 2010, pg 25) “Mae'n hanfodol bod unrhyw ddeialog yn ysgogi myfyrio meddylgar lle mae pob dysgwr yn cael ei annog i gymryd rhan.” Yn y cyflwyniad gwelir fod cwestiynnu yn cael ei ddefnyddio fel un o strategaethau asesu ar gyfer dysgu. Yn ôl Llywodraeth Cymru (2010) cwestiynnu yw’r ffordd i wneud i ddisgyblion feddwl a'r grym o asesu ar gyfer dysgu. Credir fod angen cadw Tacsonomeg Bloom mewn golwg wrth gynllunio cwestiynau er mwyn herio’r dysgwr i feddwl ac i agor bwlch iddynt allu gwerthuso eu hunain. (Llywodraeth Cymru, 2010) Yma credir fod angen gwneud yn siŵr fod y cwestiynau yn ddealladwy ond hefyd yn herio'r disgyblion gan greu cwestiwn sy’n hybu trafodaeth. (SEWCTET, 2019) Gwelir wrth greu trafodaeth dangosir fod y disgyblion yn meddwl. (SEWCTET, 2019) Wrth ddefnyddio strategaeth ‘Dim codi Dwylo’ rhoddir chwarae teg i bob disgybl gael gwerthfawrogiad i ateb cwestiwn. (SEWCTET, 2019) Wrth ddefnyddio ffyn lolipop credir fod yn rhoi siawns deg i bawb o fewn y dosbarth gael ateb.
Yn y diweddglo ceir pob disgybl yn ôl ar y mat i greu trafodaeth yn beth maent wedi ei ddysgu o fewn y wers. Er mwyn gallu asesu dealltwriaeth y disgyblion daw’r strategaeth goleuadau traffig yn fantais i’r athrawes gan fod hi’n ffordd gyflym i blant ddangos sut maent yn teimlo am beth maent wedi ei wneud. (SEWCTET, 2019) ceir y goleuadau traffig ei defnyddio yn y diweddglo pan mae’r athrawes yn darllen y Meini Prawf Llwyddiant. Hefyd yn ffordd iddynt deimlo’n ddiogel yn dangos eu dealltwriaeth. (SEWCTET, 2019) Wrth ddarllen y meini prawf llwyddiant galluogir y disgyblion i ddewis os ydynt yn barod i symud ymlaen i’r cam nesaf, angen ychydig mwy o gymorth gyda’r dasg neu ddim yn deall y dasg ac angen cymorth pellach. (SEWCTET, 2019)

